да променя с решение приложение Х към настоящото споразумение, като надлежно взема предвид съответните дейности, извършени от международните организации.
 4. Резултатите от верифицирането могат да допринесат за мерките на страните или на някоя от тях, посочени в членове 64, 66 и 72 от настоящото споразумение.
 Член 72
 Проверки при внос и такси за инспектиране
 1. Страните се споразумяват, че при проверките при внос, извършвани от страната вносител на пратки от страната износител, се спазват принципите, посочени в част А от приложение ХI към настоящото споразумение. Резултатите от тези проверки могат да допринесат за процеса на верифициране, посочен в член 71 от настоящото споразумение.
 2. Честотата на физическите проверки при внос, извършвани от всяка една от страните, е посочена в приложение ХI, част Б към настоящото споразумение. Страните могат да променят тази честота в рамките на своите правомощия и в съответствие със своето вътрешно законодателство в резултат на постигнат напредък съгласно членове 64, 66 и 69 от настоящото споразумение или в резултат на верификации, консултации или други мерки, предвидени в настоящото споразумение. С решение на Подкомитета по санитарните и фитосанитарните мерки, посочен в член 74 на настоящото споразумение, се изменя съответно част Б от приложение ХI към настоящото споразумение.
 3. Таксите за инспектиране може да покриват само разходите, направени от компетентния орган за извършването на проверките при вноса. Таксите се изчисляват на същата основа като таксите, наложени за инспектиране на подобни местни стоки.
 4. По искане на страната износител страната вносител я информира за всяко изменение, включително причините за него, на мерките, оказващи влияние върху проверките при вноса и таксите за инспектиране, както и за всички изменения по същество на административните правила за тези проверки.
 5. Считано от датата, определена от Подкомитета по санитарните и фитосанитарните мерки, посочен в член 74, страните могат да се споразумеят относно условията за взаимно одобряване на мерките за контрол, посочени в член 71, параграф 1, буква б) с оглед на адаптирането и реципрочното намаляване, когато е приложимо, на честотата на физическите проверки при внос за стоките, посочени в член 69, параграф 2 от настоящото споразумение.
 От тази дата страните могат взаимно да одобряват своите мерки за контрол за някои стоки и вследствие на това да намаляват или заменят проверките при вноса на тези стоки.
 6. Условията, необходими за одобрение на адаптацията на проверките при внос, се включват в приложение ХI към настоящото споразумение чрез процедурата, посочена в член 74, параграф 6 от настоящото споразумение.
 Член 73
 Защитни мерки
 1. Когато страната вносител предприема мерки на своята територия за контрол на всяка причина, която може да представлява сериозна заплаха или риск за здравето на човека, животните или растенията, страната износител, без да засяга параграф 2 от настоящия член, предприема еквивалентни мерки, за предотвратяване на появата на тази заплаха или риск на територията на страната износител.
 2. Въз основа на сериозни причини, свързани с общественото здраве и на здравето на животните и растенията страната вносител може да предприеме временни мерки, необходими за защитата на общественото здраве и на здравето на животните и растенията. За пратки, които са